Държавен вестник, бр. 12, 2017 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  12
(3) Предложенията се подписват от органа 
по назначаване или от овластено от него 
лице и се изпращат до администрацията на 
Министерския съвет.
(4) Администрацията на Министерския 
съвет извършва преценка за съответствие на 
предложенията със закона и с тази наредба 
и изготвя проект на списък по чл. 2, ал. 1, 
който се представя на ресорния заместник 
министър-председател или министър за вна-
сяне в Министерския съвет не по-късно от 
30 дни след изтичането на срока по ал. 1.
(5) Министерският съвет приема решение-
то по чл. 2, ал. 1 не по-късно от 30 септември 
на текущата година.
Раздел II
Ред за кандидатстване 
Чл. 6. (1) В 10-дневен срок от приема-
нето на решението на Министерския съвет 
по чл. 2, ал. 1 органът по назначаване или 
овластеното от него лице издава заповед, в 
която се посочват:
1. начинът за провеждане на подбор за 
стипендианти, включително начинът за про-
веждане на писмения изпит;
2. специфичните изисквания за канди-
датстване, когато такива произтичат от 
нормативен акт или са необходими за работа 
в съответната администрация: владеене на 
чужд език, компютърни и други умения;
3. мястото и срокът за подаване на доку-
ментите за кандидатстване;
4. общодостъпното място, на което ще се 
обявяват списъците или други съобщения 
във връзка с подбора при липса на интернет 
страница на администрацията.
(2) В 3-дневен срок от издаването на за-
поведта по ал. 1 на интернет страницата на 
съответната администрация, а при липса на 
такава – на общодостъпното място по ал. 1, 
т. 4 се публикува обявление по образец съ-
гласно приложение № 2, в което се посочват: 
1. броят на стипендиите по всяка от вклю-
чените в списъка по чл. 2, ал. 1 специалности;
2. размерът на месечната стипендия;
3. необходимите документи за канди-
датстване за участие в стипендиантската 
програма;
4. специфичните изисквания по ал. 1, т. 2;
5. начинът за провеждане на подбора;
6. информация за задълженията на сти-
пендианта;
7. срокът за придобиване на съответната 
образователно-квалификационна степен;
8. срокът, за който стипендиантът се 
задължава да работи в съответната адми-
нистрация;
9. мястото, начинът и крайният срок за 
подаване на документите за кандидатстване, 
който не може да бъде по-кратък от 20 дни 
от публикуването на обявлението.
(3) По преценка на администрацията в 
обявлението по ал. 2 може да се посочи и 
изискване за минимален среден успех на 
кандидата от предходната учебна година.
Чл. 7. (1) Кандидатите, отговарящи на 
обявените изисквания, подават заявление 
по образец съгласно приложение № 3 до съ-
ответната администрация, в което посочват 
стипендията, за която кандидатстват.
(2) Към заявлението се прилагат:
1. мотивационно писмо;
2. документ, удостоверяващ студентското 
положение на кандидата, когато той се обу-
чава в чуждестранно висше училище;
3. други документи, които удостоверят 
наличието на специфични умения, когато 
такива се изискват в обявлението;
4. декларация, че лицето е български граж-
данин, по образец съгласно приложение № 4.
(3) Когато документите по ал. 2, т. 2 и 3 
са издадени в друга държава, те следва да са 
преведени на български език от оторизира-
на от Министерството на външните работи 
агенция за преводи или от консулски или 
дипломатически служител в държавата по 
произход на документа.
(4) Документите по ал. 1 и 2 могат да се 
подават и по електронен път, когато това е 
посочено в обявлението. В този случай, ако 
кандидатът бъде допуснат до писмен изпит, 
той следва да представи на комисията по 
подбор оригиналите на документите, кои-
то е подал. Допълване на документи след 
изтичането на срока за кандидатстване не 
се допуска.
(5) Заявления, подадени след изтичането 
на срока за кандидатстване, не се приемат.
(6) Когато в срока за кандидатстване не 
е постъпило нито едно заявление за участие 
в стипендиантската програма, органът по 
назначаване или овластеното от него лице 
може еднократно да удължи срока за кан-
дидатстване с не повече от 14 дни.
Раздел III
Подбор на кандидатите
Чл. 8. (1) Подборът на кандидатите за 
стипендиантска програма се осъществява от 
комисия и се провежда в три етапа – допус-
кане по документи, писмен изпит и интервю.
(2) Писменият изпит се провежда по един 
от следните начини, посочени в заповедта 
по чл. 6, ал. 1:
1. решаване на тест;
2. писмена разработка по дадена тема.
(3) Комисията се определя със заповед на 
органа по назначаване или на овластеното 
от него лице не по-късно от 7 дни след из-
тичането на срока за кандидатстване.
(4) Комисията може да е обща (с един и 
същ състав), когато ще осъществява подбор 
на кандидати за стипендианти от една и 
съща или сходни специалности.